|  |
| --- |
| PATVIRTINTAAnykščių rajono šeimos ir vaiko gerovės centro direktoriaus 2021-12-29 įsakymu V-62 |

**ANYKŠČIŲ RAJONO ŠEIMOS IR VAIKO GEROVĖS CENTRO**

**KORUPCIJOS PREVENCIJOS 2022-2023 METŲ PROGRAMA**

**I SKYRIUS**

**BENDRIEJI NUOSTATAI**

1. Anykščių rajono šeimos ir vaiko gerovės centro (toliau – Centras) Korupcijos prevencijos programa (toliau – Programa) skirta užtikrinti ilgalaikę, veiksmingą ir kryptingą korupcijos prevenciją ir kontrolę Centre.
2. Programa parengta vadovaujantis Lietuvos Respublikos korupcijos prevencijos įstatymu, Anykščių rajono savivaldybės tarybos 2019 m. gruodžio 30 d. sprendimu Nr. 1-TS-362 ,,Dėl Anykščių rajono savivaldybės 2020–2023 metų korupcijos prevencijos programos ir jos įgyvendinimo priemonių plano patvirtinimo“ bei kitais teisės aktais, reglamentuojančiais korupcijos prevencijos veiklą.
3. Programa skirta korupcijos prevencijai ir korupcijos pasireiškimo galimybėms centre mažinti.
4. Programa grindžiama korupcijos prevencija, visuomenės ir centro bendruomenės antikorupciniu švietimu ir mokymu, siekiant kompleksiškai šalinti su korupcija susijusios veiklos priežastis ir sąlygas.
5. Programos strateginės kryptys – korupcijos prevencija, antikorupcinis švietimas ir informavimas.
6. Programa parengta 2 metų laikotarpiui.
7. **Programoje vartojamos sąvokos:**
	1. **Korupcija** – bet koks valstybės tarnautojo ar jam prilyginto asmens (viešąsias paslaugas teikiančios valstybės įstaigos darbuotojo) elgesys, neatitinkantis jiems suteiktų įgaliojimų ar nustatytų elgesio standartų, ar tokio elgesio skatinimas siekiant naudos sau ar kitiems asmenims ir taip pakenkiant asmenų ir valstybės interesams.
	2. **Korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.
	3. **Korupcinio pobūdžio nusikalstama veika** – kyšininkavimas, prekyba poveikiu, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.
	4. **Antikorupcinis švietimas** – tai veikla, kuria siekiama mažinti korupciją, ugdyti individualią ir kolektyvinę atsakomybę, pilietiškumą bei supažindinti su asmens teisėmis ir pareigomis visuomenei.

**II SKYRIUS**

 **KORUPCIJOS PREVENCIJOS PRINCIPAI**

Korupcijos prevencijos programa Centre įgyvendinama vadovaujantis šiais principais:

1. Teisėtumo – korupcijos prevencijos priemonės įgyvendinamos laikantis Lietuvos Respublikos konstitucijos, įstatymų ir kitų teisės aktų reikalavimų bei užtikrinant asmens teisių ir laisvių apsaugą;
2. Visuotinio privalomumo- korupcijos prevencijos subjektais gali būti visi asmenys;
3. Sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienokią ar kitokią pagalbą.
4. Pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**III SKYRIUS**

**PROGRAMOS 2022-2023 METŲ TIKSLAI IR UŽDAVINIAI**

1. **Programos tikslai**:
	1. nustatyti priežastis korupcijai pasireikšti ir jas šalinti;
	2. siekti didesnio sprendimų ir procedūrų skaidrumo, viešumo, atskaitingumo visuomenei centro veiklos srityse;
	3. supažindinti centro bendruomenę su korupcijos keliamu pavojumi, skatinti nepakantumą korupcijos apraiškoms.
2. **Programos uždaviniai**:
	1. užtikrinti teisinėmis, organizacinėmis, ekonominėmis ir socialinėmis priemonėmis tinkamą ir veiksmingą korupcijos prevencijos organizavimo, įgyvendinimo, priežiūros kontrolę;
	2. siekti, kad sprendimų priėmimo procesai būtų skaidrūs, atviri ir prieinami visai bendruomenei;
	3. siekti, kad centre būtų vykdoma viešųjų ir privačių interesų derinimo prevencija;
	4. užtikrinti, kad centre būtų galimybė informuoti apie galimus korupcinio pobūdžio nusižengimus;
	5. ugdyti antikorupcinę kultūrą centre.
	6. didinti nepakantumą korupcijai ir vykdyti antikorupcinį švietimą.

**IV SKYRIUS**

**KORUPCIJOS PREVENCIJOS PRIEMONĖS**

Korupcijos prevencijos bendrosios priemonės Centre:

1. korupcijos rizikos analizė Centre;
2. Centro korupcijos prevencijos programos parengimas ir tikslinimas;
3. teisės aktuose patvirtinto ar teisės aktų projektuose numatomo teisinio reguliavimo poveikio korupcijos vertinimas;
4. informacijos apie asmenis, siekiančius eiti arba einančius pareigas įstaigoje, pateikimas teisės aktų nustatyta tvarka;
5. Centro darbuotojų švietimas ir mokymas korupcijos klausimais;
6. Kitos įstatymų numatytos korupcijos prevencijos priemonės.

**V SKYRIUS**

**KORUPCIJOS PREVENCIJOS ORGANIZAVIMAS**

Centre sudarytas ir direktoriaus įsakymu patvirtinta korupcijos prevencijos komisija, kuri:

1. atlieka, vadovaudamasi korupcijos pasireiškimo tam tikrose veiklos srityse tikimybės kriterijais, reiškinių analizę;
2. remdamasi gautais rezultatais, sudaro prevencijos priemonių planą ir pateikia Centro direktoriui;
3. atlieka veiklos analizę ir vertinimą;
4. komisija pateikia veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus Centro direktoriui, kuris ne vėliau kaip per mėnesį priima sprendimus dėl pateiktos informacijos ir siūlymų įgyvendinimo.

**VI SKYRIUS**

**KORUPCIJOS PREVENCIJOS PROGRAMOS, JOS ĮGYVENDINIMO IR PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**

1. Programai įgyvendinti sudaromas Programos priemonių planas (Priedas Nr.1) kuris nustato priemones, tikslus, jų vykdymo terminus bei vykdytojus. Jo priemonių įgyvendinimo laikotarpis sutampa su programos įgyvendinimo pradžia ir pabaiga.
2. Korupcijos prevencijos priemonių planai tvirtinami Centro direktoriaus įsakymu.
3. Korupcijos prevencijos komisija kiekvienais metais iki sausio mėn. 31 d. pateikia Programos priemonių plano įgyvendinimo organizavimo ir kontrolės analizę už praeitus metus.
4. Korupcijos prevencijos Priemonių planas ir analizė skelbiami viešai centro internetiniame tinklapyje.

**VII SKYRIUS**

**GALIMOS KORUPCIJOS CENTRE PASĖKMĖS**

Nevykdant veiksmingos ir kryptingos korupcijos prevencijos politikos, korupcijos reiškiniai gali pažeisti visuomeninius santykius, dėl ko gali:

1. pablogėti teikiamų socialinių paslaugų kokybė;
2. atsirasti socialinė įtampa, kuri mažina pasitikėjimą gyventojų socialine priežiūra ir politinį stabilumą;
3. sumažėti paslaugų gavėjų pasitikėjimas socialinių paslaugų įstaigomis.

**VIII SKYRIUS**

**INFORMAVIMAS APIE GALIMĄ KORUPCINĘ VEIKLĄ**

Siekiant veiksmingai ištirti korupcinius teisės pažeidimus:

1. Centro interneto svetainėje www.anyksciusvgc.lt turi būti skelbiama informacija apie Centro darbuotojų pareikštus įtarimus apie korupcinio pobūdžio nusikalstamą veiką;
2. sudaryti sąlygas Centro darbuotojams, kitiems visuomenės piliečiams anonimiškai pranešti Centro administracijai, ir Specialiųjų tyrimų tarnybai, savivaldybės administracijai savo įtarimus dėl galimos Centro darbuotojų korupcinio pobūdžio nusikalstamos veikos;
3. tirti skundus, pareiškimus dėl galimų korupcijos atvejų bei vertinti pasiūlymus dėl korupcijos prevencijos;
4. išsamiai analizuoti pagrįstus įtarimus dėl Centro darbuotojų korupcinio pobūdžio nusikalstamos veikos ir atlikti tyrimus pagal savo kompetenciją;
5. gavus informacijos dėl galimų ar korupcinių veikų, turinčių nusikalstamos veikos požymių, nedelsiant informuoti Centro vadovą, savivaldybės administracijos direktorių ir Specialiųjų tyrimų tarnybą teisės aktuose nustatytomis sąlygomis ir tvarka;
6. išaiškinus ar pasitvirtinus informacijai apie korupcijos faktą bei esant tarimui dėl galimos korupcinio pobūdžio nusikalstamos veikos, nedelsiant informuoti Centro vadovą ir nustatyta tvarka apie tai pranešti Specialiųjų tyrimų tarnybai;
7. nuolat bendradarbiauti su korupcinius nusikaltimus tiriančia valstybės institucija - Specialiųjų tyrimų tarnyba, kitomis institucijomis, dalyvaujant vairiuose dalykiniuose susitikimuose bei keičiantis turima informacija apie taikomas korupcijos prevencijos priemones ir jų veiksmingumą.

**IX SKYRIUS**

**KORUPCIJOS PREVENCIJOS PROGRAMOS SIEKIAMI REZULTATAI**

Programa siekiama tokių rezultatų:

1. stebėti korupcijos pasireiškimo tikimybę Centre;
2. padėti asmenims tapti nepakantiems korupcijai;
3. gerinti korupcijos prevencijos Centre organizavimą;
4. užtikrinti visuomenės pasitikėjimą Centru.

Korupcijos prevencijos programa ir jos gyvendinimo priemonių vykdymas ir kontrolė vertinami pagal šiuos rodiklius :

* 1. Programos gyvendinimo priemonių plano gyvendinimą nustatytais terminais;
	2. vykdytų Programos gyvendinimo priemonių plano priemonių skaičių;
	3. nevykdytų Programos gyvendinimo priemonių plano priemonių plano priemonių skaičių;
	4. asmenų, pranešusių apie korupcinio pobūdžio teisės pažeidimus, skaičių;
	5. anoniminiai pranešimai apie korupcinio pobūdžio teisės pažeidimus skaičių;
	6. pranešimų spaudai, viešų pranešimų atlikus analizę, nustačius korupcijos atvejus, skaičių;
	7. ištirtų pažeidimų, susijusių su korupcija, skaičių;
	8. anonimiškų ir oficialių pranešimų apie tariamus pažeidimus santykį;
	9. oficialių pranešimų apie tariamus pažeidimus ir ištirtų pažeidimų santykį.
1. Korupcijos prevencijos programos gyvendinimo priemonių vykdymo ir kontrolės vertinimo rodiklių rezultatus Centro vadovui pateikia Centro antikorupcijos komisija.

**X SYRIUS**

**BAIGIAMOSIOS NUOSTATOS**

1. Korupcijos prevencijos programos gyvendinimo priemonių vykdymo ir kontrolės vertinimo rodiklių rezultatus Centro vadovui pateikia Centro antikorupcijos komisija.

2. Kovos su korupcija programa vykdoma pagal Kovos su korupcija programos įgyvendinimo priemonių planą.

3. Korupcijos prevencijos priemonės finansuojamos Centro lėšomis.

4. Korupcijos prevencijos priemonių plano įgyvendinimą kontroliuoja Centro direktorius.

5. Kovos su korupcija programa ir priemonių planas skelbiamas Centro internetinėje svetainėje.

Anykščių rajono šeimos ir vaiko gerovės centro

korupcijos prevencijos 2022-2023 metų programos

Priedas Nr. 1

**ANYKŠČIŲ RAJONO ŠEIMOS IR VAIKO GEROVĖS CENTRO
KORUPCIJOS PREVENCIJOS 2022–2023 METŲ PROGRAMOS ĮGYVENDINIMO PRIEMONIŲ PLANAS**

|  |
| --- |
| **1. Tikslas – nustatyti priežastis korupcijai pasireikšti ir jas šalinti.** |
| **1.1. Uždavinys – užtikrinti teisinėmis, organizacinėmis, ekonominėmis ir socialinėmis priemonėmis tinkamą ir veiksmingą korupcijos prevencijos organizavimo, įgyvendinimo, priežiūros kontrolę.**  |
| **Eil. Nr.** | **Priemonės pavadinimas** | **Priemonės vykdytojas** **(-ai)** | **Įvykdymo terminas** | **Rezultato vertinimo kriterijai** | **Laukiami rezultatai**  |
| 1. | Išanalizuoti ir parengti vertinimo išvadą Anykščių rajono šeimos ir vaiko gerovės centro veiklos sričių, kuriose egzistuoja korupcijos pasireiškimo tikimybė. | Asmuo, atsakingas už korupcijos prevenciją įstaigoje. | Kiekvienais metais. | Parinktos sritys, kuriose tikslinga nustatyti korupcijos pasireiškimo tikimybę. Pasirašyta Anykščių rajono šeimos ir vaiko gerovės centro direktoriaus Korupcijos pasireiškimo tikimybės nustatymo išvada ir laiku pateikta Anykščių rajono savivaldybės administracijai. | Sustiprinta korupcijos prevencijos kontrolė. Įvertinta korupcijos pasireiškimo įstaigoje tikimybė. |
| 2. | Supažindinti Anykščių rajono šeimos ir vaiko gerovės centro darbuotojus su korupcijos prevencijos programa ir korupcijos prevencijos programos įgyvendinimo planu. | Asmuo, atsakingas už korupcijos prevenciją įstaigoje.  | Parengus programą. | Informacijos pateikimas, darbuotojai yra supažindinti apie įstaigoje vykdomą ir įgyvendinamą antikorupcinę programą. | Antikorupcinis švietimas įstaigos darbuotojams. |
| 3. | Nagrinėti gautus skundus, pranešimus, kitą gautą informaciją apie korupcinio pobūdžio galimus pažeidimus. | Centro Direktorius; asmuo, atsakingas už korupcijos prevenciją įstaigoje; komisija, atsakinga už korupcijos prevenciją įstaigoje. | Gavus skundą, pranešimą ar kitą informaciją. | Gautų ir išnagrinėtų skundų per metus skaičius. | Mažinama korupcijos pasireiškimo tikimybė įstaigoje.  |
|  4. | Internetiniame centro puslapyje skelbti korupcijos prevencijos programą. | Asmuo, atsakingas už korupcijos prevenciją įstaigoje.  | Nuolat. | Informacijos viešinimas įstaigos internetinėjesvetainėje | Visuomenės informavimas. |
| **2. Tikslas – siekti didesnio sprendimų ir procedūrų skaidrumo, viešumo, atskaitingumo visuomenei įstaigos veiklos srityse.**  |
| * 1. **Uždavinys - siekti, kad sprendimų priėmimo procesai būtų skaidrūs, atviri ir prieinami visai bendruomenei;**

**2.2. Uždavinys - siekti, kad centre būtų vykdoma viešųjų ir privačių interesų derinimo prevencija.** |
| 1. | Centro internetinės svetainės skiltyje „Korupcijos prevencija“ skelbti su korupcijos prevencija susijusią aktualią informaciją. | Centro direktorius; asmuo, atsakingas už korupcijos prevenciją ir kontrolę įstaigoje.. | Nuolat. | Paskelbtos informacijos, susijusios su korupcijos prevencija, įstaigos interneto svetainėje skaičius. | Pateikiama informacija, susijusisu korupcijos prevencija centre. |
| 2. | Centro internetinėje svetainėje skelbti informaciją apie laisvas pareigybes ir jų aprašymus. | Centro direktorius.  | Nuolat. | Skelbiamos informacijos aktualumas ir atitikimas faktinei situacijai. | Įgyvendintas viešumo principas. |
| 3. | Informuoti visuomenę apie centro darbuotojų vidutinį darbo užmokestį. | Vyriausiasis buhalteris. | Nuolat, pasibaigus ketvirčiui. | Informacijos prieinamumas visuomenei. | Padidėjęs visuomenės informuotumas apie darbuotojų vidutinį darbo užmokestį. |
| 4. | Užtikrinti finansų naudojimo viešumą. | Vyriausiasis buhalteris.  | Nuolat, pasibaigus ketvirčiui. | Įstaigos interneto svetainėje skelbiamos finansinės ataskaitos. | Padidėjęs visuomenės informuotumas apie centro lėšų panaudojimą. |
| 5. | Skelbti viešųjų ir privačių interesų deklaracijas arba pateikti nuorodą, kur galima susipažinti su šia informacija. | Centro direktorius. | Nuolat. | Paskelbtų viešųjų ir privačių interesų deklaracijų skaičius. | Bus išvengta viešųjų irprivačiųjų interesų konflikto, padidės visuomenės pasitikėjimas įstaiga. |
| **3. Tikslas – supažindinti Centro bendruomenę su korupcijos keliamu pavojumi, skatinti nepakantumą korupcijos apraiškoms.** |
| **3.1. Uždavinys - užtikrinti, kad centre būtų galimybė informuoti apie galimus korupcinio pobūdžio nusižengimus;*** 1. **Uždavinys - ugdyti antikorupcinę kultūrą centre;**
	2. **Uždavinys - didinti nepakantumą korupcijai ir vykdyti antikorupcinį švietimą.**
 |
| 1. | Organizuoti Tarptautinės antikorupcijos dienos renginį Anykščių rajono šeimos ir vaiko gerovės centro darbuotojams.  | Asmuo, atsakingas už korupcijos prevenciją įstaigoje;komisija, atsakinga už korupcijos prevenciją įstaigoje.  | Kiekvienais metais gruodžio mėn. | Dalyvių skaičius. | Padidės asmenų informuotumas korupcijos pasireiškimo klausimais. |
| 2. | Organizuoti įstaigos darbuotojų mokymus, paskaitas korupcijos prevencijos tema. | Centro direktorius;asmuo, atsakingas už korupcijos prevenciją įstaigoje. | Kiekvienais metais. | Dalyvavusių mokymuose ir seminaruose skaičius per metus | Įgyvendintos Programos ir korupcijos prevencijos priemonės. |
| 3. | Internetinėje svetainėje skelbti už korupcijos prevenciją ir kontrolę atsakingų asmenų vardus, pavardes, kontaktinius duomenis. | Asmuo, atsakingas už korupcijos prevenciją įstaigoje. | Nuolat. | Informacijos paskelbimas.  | Galimybė išvengti korupcijos pasireiškimo atvejų. |
| 4. | Parengti informacines brošiūras skirtas Anykščių rajono šeimos ir vaiko gerovės centro darbuotojams korupcijos prevencijos tema su informacija, kur kreiptis centre pastebėjus įtariamą nusikalstamą veiką. | Asmuo, atsakingas už korupcijos prevenciją įstaigoje. | Per 2022 metus. | Brošiūrų skaičius išdalintas darbuotojams. | Galimybė išvengti korupcijos pasireiškimo atvejų; |